《鄱阳舟中闻友人消息因赠》
元代·黄清老

岧峣九天门，玉署青琐闼。老我烟霞心，参商坐寥阔。

十年望春云，不忍镊白发。鸿雁还塞来，频频附书札。

江湖秋水浅，舟楫苦不达。不知南山阳，梅花为谁发？

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。